Σεντράλια (Πενσυλβάνια)

Η Σεντράλια (αγγλικά: Centralia) είναι συνοικία και σχεδόν πόλη φάντασμα στην Κομητεία Κολούμπια, στην Πενσυλβάνια των Ηνωμένων Πολιτειών. Είναι μέρος της Βορειοανατολικής Πενσυλβάνια.

Ο πληθυσμός της μειώθηκε από 1.000 το 1980 σε 5 κατοίκους το 2020 , λόγω μιας συνεχούς ενεργής πυρκαγιάς σε ορυχείο και κοιτάσματα λιθάνθρακα κάτω από τη συνοικία, που εκδηλώθηκε το 1962 και συνεχίζεται μέχρι σήμερα. Η Σεντράλια, μέρος της μητροπολιτικής περιοχής Μπλούμσμπουργκ-Μπέργουικ, είναι η λιγότερο κατοικημένη πόλη της Πενσυλβάνιας. Περιτριγυρίζεται από τον δήμο του Κόνινγκχαμ.

Όλη η ακίνητη περιουσία της συνοικίας διεκδικήθηκε με απαλλοτρίωση το 1992 και κηρύχθηκε κατάλληλη για κατάσχεση από την Κοινοπολιτεία της Πενσυλβάνια. Ο ταχυδρομικός κώδικας της Σεντράλια καταργήθηκε από την Ταχυδρομική υπηρεσία των ΗΠΑ το 2002. Οι κρατικοί και τοπικοί αξιωματούχοι κατέληξαν σε συμφωνία με τους τότε επτά εναπομείναντες κατοίκους στις 29 Οκτωβρίου 2013, επιτρέποντάς τους να παραμείνουν στη Σεντράλια μέχρι το θάνατό τους, μετά τον οποίο τα δικαιώματα των σπιτιών τους θα αφαιρεθούν μέσω απαλλοτρίωσης. Από το 2020, παραμένουν μόνο πέντε κάτοικοι.

 Ιστορία 
Πολλές από τις ιθαγενείς αμερικανικές φυλές, στην περιοχή που σήμερα είναι η Κομητεία Κολούμπια, πούλησαν τη γη που αποτελεί τη Σεντράλια σε αποικιακούς πράκτορες το 1749 για £500. Το 1770, κατά τη διάρκεια της κατασκευής δρόμου, που εκτεινόταν από το Ρέντινγκ έως το Φρούριο Αουγκούστα (σημερινό Σάνμπερι), οι έποικοι χαρτογράφησαν και εξερεύνησαν τη γη. Ένα μεγάλο μέρος του αποκαλούμενου «Reading Road» αναπτύχθηκε αργότερα ως ο αυτοκινητόδρομος Route 61, ο αυτοκινητόδρομος που οδηγεί ανατολικά εντός και νότια εκτός της Σεντράλια.

Το 1793, ο Ρόμπερτ Μόρις, ήρωας της Αμερικανικής Επανάστασης και υπογράφων της Διακήρυξη της Ανεξαρτησίας των ΗΠΑ, απέκτησε το ένα τρίτο των εκτάσεων της κοιλάδας της Σεντράλια. Όταν κήρυξε πτώχευση το 1798, η γη παραδόθηκε στην Τράπεζα των Ηνωμένων Πολιτειών. Ένας ναυτικός καπετάνιος, έμπορος και τραπεζίτης με έδρα τη Φιλαδέλφεια, ο οποίος είχε γεννηθεί στη Γαλλία, ονόματι Στέφεν Ζιράρ, αγόρασε τις εκτάσεις του Μόρις έναντι 30.000 δολαρίων, συμπεριλαμβανομένων 68 εκτάσεων ανατολικά του Μόρις. Είχε μάθει ότι στην περιοχή υπήρχε ανθρακίτης.

Τα κοιτάσματα άνθρακα της Σεντράλια ήταν σε μεγάλο βαθμό παραμελημένα πριν από την κατασκευή της σιδηροδρομικής γραμμής «Mine Run» (κυρ. «Διαδρομή Ορυχείου») το 1854. Το 1832, ο Τζόναθαν Φάουστ άνοιξε την ταβέρνα «The Bull's Head Tavern» στην αποκαλούμενη συνοικία Roaring Creek· αυτό έδωσε στην πόλη το πρώτο της όνομα, . Το 1842, η γη της Σεντράλια αγοράστηκε από την εταιρεία Locust Mountain Coal and Iron Company. Ο Αλεξάντερ Ρέι, μεταλλειολόγος μηχανικός, μετακόμισε εκεί με την οικογένειά του και άρχισε να σχεδιάζει ένα χωριό, χαράσσοντας δρόμους και οικόπεδα για ανάπτυξη. Ο Ρέι ονόμασε την πόλη Centreville, αλλά το 1865 το άλλαξε σε Σεντράλια, επειδή το Ταχυδρομείο των ΗΠΑ είχε ήδη μια πόλη με το όνομα Centreville στην Κομητεία Schuylkill. Ο σιδηρόδρομος «Mine Run» κατασκευάστηκε το 1854 για τη μεταφορά άνθρακα εκτός της κοιλάδας.

Παραπομπές

Κατηγορία:Πόλεις φαντάσματα
Κατηγορία:Κατεστραμμένες πόλεις